**Ալաա Մուրաբիթ** (անգլ.՝ Alaa Murabit, հոկտեմբերի 26, 1989(1989-10-26), Սասկատուն, Սասկաչևան, Կանադա), կանադացի բժիշկ և խաղաղապահական գործընթացներում միջազգային իրավապաշտպան, առաջնորդ։ Նա ՄԱԿ-ի Առողջապահական զբաղվածության և տնտեսական աճի բարձրաստիճան հանձնակատարն է, Միավորված ազգերի կամզակերպության գլխավոր քարտուղարի կողմից նշանակվել է Կայուն զարգացման նպատակների աշխարհում 17 իրավապաշտապաններից մեկի պաշտոնում։

Նա «Phase Minus 1»-ի՝ խաղաղապահական, հակամարտությունների կարգավորման, կայուն զարգացման, ազգային անվտանգության, անվտանգության համագործակցության և պաշտպանական տեխնոլոգիաների ոլորտում առաջնորդություն ցուցաբերող կազմակերպության, գործադիր տնօրենն է։

Մուրաբիթի TED ելույթը՝ «Ի՞նչ է իսկապես իմ կրոնն ասում կանանց մասին» անունով, տեղի է ունեցել 2015 թվականի հուլիսին և ընտրվել է որպես օրվա ԹԵԴ ելույթ, իսկ The New York Times-ը այն ներառել է չորս այն ԹԵԴ-երի շարքում, որոնք պետք է հենց այս պահին դիտել։

15 տարեկանում Ալաան ավարտել է ավագ դպրոցը և Կանադայի Սասկատուն քաղաքից տեղափոխվել է Զավիա, Լիբիա։ Հենց այստեղ նա ընդունվել է բժշկական դպրոց, և 21 տարեկանում հիմնել է «Լիբիացի կանանց ձայնը» կազմակերպությունը։ Հասարակական և մշակութային նորմերի դեմ պայքարի և ավանդական ու պատմական դերակատարման մոդելների օգտագործման ուժեղ կողմնորոշմամբ, Մուրաբին խթանում է կանանց մասնակցությունը խաղաղապահական գործընթացներում և միջնորդական առաքելության մեջ։ Նա Կայուն զարգացման, խաղաղապահության, միջազգային անվտանգության, առաջնորդության, համաշխարհային առողջապահական քաղաքականության և բանակցությունների քաղաքականության փորձագետ է։

Կենսագրություն
--------------

Մուրաբիթը ծնվել և մեծացել է Սասկատունում, Սասկաչևան, Կանադա՝ ընտանիքի տասնմեկ երեխաներից վեցերորդն է։ Նրա հայրը բժիշկ է։ Նա հայտարարել է, որ թեև սկզբնապես նա չէր պլանավորել կանանց իրավունքների պաշտպանությամբ զբաղվել՝ նրա ծնողների հավասար վերաբերմունքը դեպի իրեն և իր եղբայրները կարևորագույն դեր են ունեցել իր աշխարհայացի վրա․ 

> 
> 
> «ես գիտեմ, որ ես պարտավոր եմ ճանաչել և զարգացնել յուրաքանչյուր երեխայի առաջնորդ լինելու սեփական զգացումը, քանի որ եթե չլիներ իմ մայրը, ես իմ առաջնորդելու զգացումը երբեք չէի ճանաչի ու չէի պահանջի»
> 
> 
> 
> *Բնօրինակ տեքստ* (անգլ.)  
> 
> *I know that I have a duty to every child to recognize and cultivate their own sense of leadership, because had it not been for my mother, I would not have recognized or claimed my own space to lead*
> 
> 
> 
> 

Մուրաբիթը հայտարարել է, որ իր մեծագույն մոդելները իր ընտանիքի անդամներն են, այդ թվում իր ավագ քույրը` Ամերա Մուրաբիթը, որը համաշխարհային ճանաչում ունեցող պլաստիկ վիրաբույժ է և հակամարտությունների գոտիներում և հումանիտար աղետներում հաճախ է կամավոր լինում։

15 տարեկանում ավարտելով ավագ դպրոցը՝ նա 2005 թվականին, իր ընտանիքի անդամների հետ, վերադարձել է Զավիա (Լիբիա), որտեղ ընդունվել է Զավիայի համալսարանի բժշկության ֆակուլտետ։

Ծանոթագրություններ
------------------

1. ↑
2. ↑
3. ↑  Alaa Murabit. «The Phase Minus 1 team provides thought leadership in peacebuilding, conflict resolution, sustainable development, national security, security cooperation and defense technology» (անգլերեն). Վերցված է 29,07,2018-ին. «Thinking outside the box is elusive and never enough» `{{cite web}}`: Check `|authorlink=` value (օգնություն); External link in ``|authorlink=`` (օգնություն)
4. ↑  Dickson, Caitlin (2013 թ․ ապրիլի 5). «Alaa Murabit on Fighting for Women in Libya». *The Daily Beast*.
5. ↑  «Արխիվացված պատճենը». Արխիվացված է օրիգինալից 2019 թ․ մարտի 29-ին. Վերցված է 2018 թ․ հուլիսի 29-ին.
6. ↑

Արտաքին հղումներ
----------------

* Ալաա Մուրաբիթ TED-ում
* Alaa Murabit (NGO Voice of Libyan Women) on Women, Peace and Security - Security Council, 7533rd meeting Արխիվացված 2019-02-08 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալաա Մուրաբիթ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |